સપ્તાહના આરંભે કોઈપણ મોટું કાર્ય કરતા પહેલા કે કોઈ નિર્ણય કરતા પહેલા સારા-નરસા દરેક પાસાનો ગંભીરતા પૂર્વક વિચાર અવશ્ય કરવો. વિદેશગમન માટે અનુકૂળ સમય છે. આંખોને લગતા રોગ થવાની શક્તા રહેલી છે. તા 1ના રોજ વારસાગત મિલકતના કારણે વાદવિવાદ થવાથી કોર્ટ કચેરીના યોગો બને છે. તા. 2ના રોજ આવક વધારવા માટે તમારા મગજમાં સતત વિચારો ઘુમરાશે. આવક માટે તમારે વધુ મહેનત પણ કરવી પડશે. કૌટુંબિક વાતાવરણ સારું રહે. તા. 3 દરમિયાન શુભ સમાચાર મળશે. રોકાણ સંબંધી નિર્ણય એકદમ યોગ્ય રહેશે. શેરબજારથી પણ આર્થિક લાભ થાય. ઘર-પરિવારની બાબતમાં પરિવર્તનની આવશ્યકતા થઇ શકે છે. આપ પ્રસન્નતા અને આનંદ અનુભવશો. યાત્રા-પ્રવાસના પણ યોગ છે. તા. 4 અને 5 દરમિયાન માનસિક શાંતિ રહેશે પરંતુ નિર્ણયશક્તિના અભાવે તમે કોઈપણ ચોક્કસ સ્થિતિમાં નહીં આવી શકો. કોઈ સુખદ સમાચાર પ્રાપ્ત થાય. પરિવારજનોની ખુશી માટે અથવા તેમને વધુ બહેતર અને આરામદાયક જીવન આપવા માટે તમે મોટી ખરીદી કરો અથવા આ દિશામાં આગળ વધો તેવી સંભાવના છે. મિત્રો સાથે સમય વિતાવીને તમે મન પ્રફુલ્લિત કરવાનો પ્રયાસ કરશો. લગ્નોત્સુક જાતકો માટે આશાનું કિરણ દેખાઈ રહ્યું છે. તા. 6ના રોજ ધન પ્રાપ્તિનો યોગ છે. આત્મસંતોષ અનુભવશો. નવા શુભ કાર્ય કરવા માટે એકદમ અનુકૂળ દિવસ છે.